**SMJERNICE ZA IZLAZAK NA INOZEMNA TRŽIŠTA**

**AUSTRIJA**

|  |  |
| --- | --- |
| Treba li tvrtku prijaviti državnim institucijama?  Gdje?  Koji su formulari? | Ako su tvrtka ili samostalni djelatnik već poslovno nastanjeni u Republici Hrvatskoj, može se ugovarati poslove s naručiteljima iz Austrije i odrađivati ih preko matičnog hrvatskog poslovnog subjekta. U Austriji neće biti potrebno ostvariti poslovni nastan registracijom trgovačkog društva, podružnice i sl., sve dok se legalno posluje u Hrvatskoj, a u Austriji ne namjerava trajno obavljati djelatnost. Prije odlaska na odrađivanje ugovorenih poslova u Austriju, potrebno je ispuniti određene administrativne obveze kod hrvatskih nadležnih tijela. Tzv. EU potvrda služi kao dokaz ostvarenog poslovnog nastana u Hrvatskoj te uvjerenje da nositelju nije izrečena zabrana obavljanja profesije. Upute za podnošenje zahtjeva za izdavanje EU potvrde za trgovačka društva nalazi se na web poveznici [**Potvrda za trgovačka društva**](http://psc.hr/eu-potvrda/). Sve navedeno može se dostaviti elektronskom poštom. Za potrebe dokazivanja stručne spreme ili radnog iskustva može se zatražiti dodatna dokumentaciju, o čemu se stranke obavještavaju telefonski ili elektroničkim putem. Gotove EU potvrde šalju se elektronskom poštom (skenirane), a stranka ih može preuzeti osobno, ili, po dogovoru, dobiti poštom. |
| Treba li prijaviti ovlaštene inženjere kako bi se mogla obavljati djelatnost?  Gdje?  Koji su formulari? | Tvrtka je dužna obratiti se regionalnoj strukovnoj komori građevinskih inženjera. Jedinstvena kontaktna točka za pojedinu pokrajinu (u nastavku Smjernica) daje konkretnu uputu tko je nadležan za izdavanje u njihovoj pokrajini. Iako postoji mogućnost da se primjenjuje sustav priznavanja kvalifikacija po iskustvu, za to služi *EU potvrda*. Ona se dobiva se u Centru za digitalnu transformaciju i strateški razvoj HGK/ Odjel za poslovne informacije: Tel.: 01/4606 701 ; Fax: 01/4606 737 ; E-mail: [amatulin@hgk.hr](mailto:amatulin@hgk.hr); 01/4606 776 ; [ajambrecina@hgk.hr](mailto:ajambrecina@hgk.hr); 01/4606 774. Više o priznavanju stručnih kvalifikacija na web poveznici [Priznavanje stručnih kvalifikacija](https://ec.europa.eu/growth/single-market/services/free-movement-professionals/qualifications-recognition/) |
| Doprinosi za socijalno osiguranje, zdravstveno i mirovinsko | Plaćaju se u Hrvatskoj. Za rad u inozemstvu potrebno je zatražiti izdavanje obrasca A1 od Hrvatskog zavoda za mirovinsko osiguranje. HZMO izdavat će A1 potvrdu na zahtjev poslodavca ili samostalnog djelatnika nakon provedenog postupka provjere. Potvrda A1 je zadani obrazac koji vrijedi na čitavom području EU kao dokaz o tome da se u određenom razdoblju ne mora plaćati doprinosi u državi rada, jer ih plaća u Hrvatskoj, ali na razdoblje do najviše 24 mjeseca. |
| Je li potrebno osiguranje poduzeća za obavljanje djelatnosti?  Gdje ga potražiti?  Koliko to košta? | U Austriji je obvezno. S ovim osiguranjem pokrivena je izvan ugovorna odgovornost za štetu koja je nastala iz djelatnosti osiguranika, iz posjedovanja stvari, iz pravnog odnosa ili iz određenog svojstva kao izvora opasnosti za sve materijalne i nematerijalne štete nastale trećim osobama ili zaposlenicima. Treba se tražiti ponuda osiguravajuće kuće koja to nudi. Cijene variraju od jedne osiguravajuće institucije do druge. Stoga je preporuka konzultirati austrijskog poslodavca za kojeg se obavljaju poslovi. |
| Treba li zaposliti lokalni kadar? | Ne. No, za vlastiti kadar treba znati sljedeće. Austrija je do 1. srpnja 2020. godine koristila prijelazno razdoblje za ograničenje zapošljavanja hrvatskih državljana i do tog će datuma za upućene hrvatske radnike u djelatnostima obrade kamena, izrade čeličnih i lakih metalnih konstrukcija, graditeljstva i povezanih djelatnosti bilo je nužno ishoditi *Entsendebewilligung* (dozvolu za upućivanje). Dozvolu od AMS-a treba zatražiti austrijski poslodavac ili poslovni partner. Prije izdavanja dozvole, AMS će provjeriti stanje na austrijskom tržištu rada. Za dobivanje potrebnih dozvola potrebno je 2 do 3 tjedna. |
| Treba li otvarati podružnicu? | Ne. |
| Koje su porezne obveze? | Ako je poslodavac hrvatskoj tvrtki rezident u Austriji, u pravilu će u Austriji plaćati porez na dohodak koji je tamo zarađen radeći ondje, bez obzira na to koliko se dugo tamo živi. Međutim, u tom slučaju moći će se poravnati porez koji je plaćen u Austriji. Porezna potvrda služi da se potvrdi kako tvrtka nema dugovanja u poreznom obliku u Austriji. Ako se ovo ne ishodi, investitor (austrijska ugovorna strana) je dužan sa svake fakture tvrtki oduzeti 20% vrijednosti i isti iznos uplati Poreznoj Upravi, a osim toga tvrtka dobiva zahtjev od strane Uprave da za određeno razdoblje osigura osobnu poreznu izjavu. Ovo se događa kada je poslovni subjekt već imao ranije registriranu djelatnost ili tvrtku u Austriji, odnosno ako je osoba bila u stalnom radnom zaposlenju u nekoj austrijskoj tvrtki, a nije predao svoju osobnu poreznu izjavu ili kao poduzetnik do sada nikad nije predavao bilo kakav porezni dokument.  O PDV-u: za sve usluge pružene u Austriji korisnik usluge (tj. austrijska tvrtka) mora platiti PDV u koji je u Austriji 20 posto, ali s obzirom da RH ima potpisan Sporazum o izbjegavanju dvostrukog oporezivanja, na te usluge se ne mora plaćati porez u Hrvatskoj, nego tvrtka na svojim fakturama treba navesti da je oslobođena plaćanja PDV-a na usluge, jer se PDV obračunava prema mjestu primatelja usluge. Pri tome daje svoj i partnerov PDV identifikacijski broj koji izdaju porezne uprave, a radi kontrole plaćanja PDV-a na Zajedničkom europskom gospodarskom prostoru. |
| Koja je jedinstvena kontakt točka?  Koje usluge može pružiti? | U Austriji su uspostavljene jedinstvene kontaktne točke kao rezultat prenošenja Direktive o uslugama EU ([EU Services Directive](http://eur-lex.europa.eu/LexUriServ/LexUriServ.do?uri=OJ:L:2006:376:0036:0068:EN:PDF)) u nacionalno pravo. Devet regionalnih i jedan savezni zakon o službama imenuju "*Ämter der Landesregierung*" (urede regionalne vlade) kao jedinstvenu točku kontakta. Jedinstvena točka za kontakt upućuje zahtjev nadležnom tijelu sa rokovima za donošenje odluka počevši od tri dana nakon što je zahtjev Jedinstvena kontakt osoba primila. Ova je usluga besplatna. Portali regija ("*Länder*") su sljedeći: [PSC Burgenland](http://eap.bgld.gv.at/Start.aspx?lang=en) ; [PSC Kärnten](http://eap.ktn.gv.at/Start.aspx?lang=en) ; [PSC Niederösterreich](http://eap.noe.gv.at/Start.aspx?lang=en) ; [PSC Oberösterreich](http://eap.ooe.gv.at/?lang=en) ; [PSC Salzburg](http://eap.salzburg.gv.at/Start.aspx?lang=en) ; [PSC Steiermark](http://www.eap.steiermark.gv.at/cms/ziel/47651906/EN/) ; [PSC Tirol](http://psc.tirol.gv.at/) ; [PSC Vorarlberg](http://eap.vorarlberg.gv.at/Start.aspx?lang=en) ; [PSC Wien](http://www.wien.gv.at/english/psc/index.html?lang=en). Dodatne informacije po pokrajinama mogu se naći na: [Informacije za davatelje usluga](http://wko.at/een)**.** Od 1. ožujka 2020. stranke su obvezne rezervirati termin za podnošenje zahtjeva za vizu. Kod podnošenja zahtjeva za vizu ponesete potvrdu o rezervaciji termina ili da potvrdu preporuča se spremiti na mobilni telefon. Informacije daje i Odjel za gospodarstvo, Veleposlanstva Austrije u Zagrebu: Radnička cesta 80, 9. kat, 10000 Zagreb, Telefon: +385(0)1/488 10 50, E-mail: [agram-ob@bmeia.gv.at](mailto:agram-ob@bmeia.gv.at). Uredovno vrijeme je ponedjeljak-petak, 09.00 do 12.00 sati. |
| Popis zakonskih propisa koji su bitni za obavljanje djelatnosti  Prijevod zakonskih propisa | Početkom siječnja 2017. godine u Austriji stupio je na snagu Zakon o kontroli plaća i socijalnog dampinga (*Lohn-und Sozialdumping-Bekämpfungsgesetz, LSD-BG* - [Zakon o kontroli plaća i socijalnog dampinga](https://hgk.hr/documents/zakon-o-kontroli-placa-i-socijalnog-dampinga-austrija5ea151955476b.pdf)) bori se protiv dampinga. Cilj zakona je osigurati zaposlenicima pravo na naknadu za obavljeni posao i omogućiti pošteno natjecanje između tvrtki. Nadzorna tijela stoga provjeravaju li svaki zaposlenik koji radi u Austriji prima naknadu koja mu pripada, sukladno austrijskim zakonima i EU Smjernicom o izaslanim radnicima. |
| Minimalno propisane plaće | Austrija nema propisanu minimalnu plaću (kao ni u pet drugih država EU: Italija, Danska, Cipar, Finska i Švedska). |
| Koje su procedure za javnu nabavu? | Zakon o nabavi iz 2018. godine regulira dodjelu javnih ugovora u Austriji. Načela prava javnih nabava su slobodna i poštena konkurencija, poštivanje temeljnih sloboda prema pravu EU, nediskriminacija, jednako postupanje i transparentnost. Poslovi moraju obavljati ovlašteni, pouzdani i učinkoviti izvođači po prihvatljivim cijenama. U obzir pri izboru mora se također uzeti u obzir utjecaj obavljanja usluga na okoliš, kao i mjere namijenjene provedbi drugih pitanja socijalne politike. Pri provedbi postupka javne nabave treba voditi računa i o tome da u njima sudjeluju mala i srednja poduzeća. Odredbe postupka javne nabave ne smiju imati za svrhu isključivanje sudionika iz postupka nabave ili zaobilaženje primjene odredbi Zakona o javnoj nabavi ili umjetno ograničavanje konkurencije. Prijevod Zakona: [Savezni Zakon o javnoj nabavi](https://hgk.hr/documents/savezni-zakon-o-javnoj-nabavi-austrija5ea1658d4b379.pdf) |